Пра ўласную сям’ю Віктар Таляронак заўсёды думаў і клапаціўся ў першую чаргу, бо лічыць гэта сваім асноўным і святым абавязкам. З жонкай Таццянай Васільеўнай, якую сустрэў і пакахаў яшчэ ў студэнцкія гады, ён разам ужо больш за чатыры дзесяцігоддзі. Ёсць усе падставы ганарыцца дарослымі дзецьмі: два сыны і дзве дачкі ў Віктара Уладзіміравіча, усе разумныя ды таленавітыя, атрымалі вышэйшую адукацыю, знайшлі свае месцы ў жыцці. За што ні бяруцца – вывучэнне замежных моў, юрыспрудэнцыя, спорт, уласны бізнес – вынікі паказваюць бліскучыя.